Rayberîya Platformê 'Ma Do Verê Kişîyayîşê Cinîyan Bigêrê' û Meclîsanê Cinîyan de cinîyî Meydanê Îskele yê Kadikoyî de ameyî pêser û betalkerdişê Peymana Îstanbulî protesto kerd. Çalakîye de nameyê cinîyanê ke ameyî qetilkerdene ameyî wendene û sloganî ameyî vatene.
Temsîlkara Platformî Gulsume Kav çalakîye de qisey kerd û ard ziwan ke ê do wayîrê destkewteyanê xo vejîyê. Kave pare kerd ke Peymana Îstanbulî peymanêka komelkî ya û pê qerarê yew merdimî nêna betalkerdene.
Cinîyan çalakîye de reyna îfade kerd ke ê do Peymna Îstanbulî, Qanûnê Bingeyî û qanûnan ra fek vera nêdê.
